Folketing
2007-03-21

Det var jo heller ikke det, jeg talte om. Det er præcis 2 år, der er afsat til det her, fordi man afventer Selvstyrekommissionens rapport, og den får vi formentlig i løbet af 2007, og så er der ikke grund til at foretage bevillinger helt frem til 2009, hvis vi på forhånd kan se, at det måske er et resultat, vi ikke kan støtte. Men jeg vil alligevel holde fast ved det, jeg spurgte om før: Hvad er det præcis, hr. Niels Helveg Petersen mener, når han siger, at vi skal indgå i dialog? Hvem skal indgå i dialog? Skal der ingen pression være i forhold til den dialog, når man nu kan se, at det ikke virker? Hvad gjorde man f.eks. i forbindelse med det rumænske styre og børnehjemsbørnene i Rumænien? Lagde vi ikke pression på den rumænske regering? Jo, det gjorde vi da, og det mener jeg i øvrigt også hr. Niels Helveg Petersen selv gjorde som udenrigsminister i sin tid. Her taler vi om danske statsborgere, hvorfor skal de behandles anderledes end rumænere? (Kort bemærkning).